Om bitcoins

Bitcoins er et digitalt betalingssystem og en møntfod på nettet.

Ingen styrer det - systemet er selvregulerende og fungerer uafhængigt af bankerne.

Ingen ved, hvem der opfandt systemet, der blev sat i drift i 2009.

Den formodede opfinder, Satoshi Nakamoto, har aldrig afsløret sin sande identitet.

Han overgav tidligt systemet til offentligheden og trak sig tilbage.

Bitcoins rummer gode muligheder for at skjule sig og har derfor tiltrukket flere kriminelle. Systemet er dog neutralt.

De digitale penge kan benyttes uden om bankerne og sælges på bitcoinbørser for rede penge.

Nye bitcoins kommer til via et sindrigt system, og processen bliver sværere og sværere. Der kan kun komme et forhåndsbestemt antal bitcoins i omløb.